CELEX: 32022D0105
Language: bg
Date: 2022-01-19 00:00:00
Title: Решение (ОВППС) 2022/105 на Комитета по политика и сигурност от 19 януари 2022 година за назначаване на командващ силите на военната мисия на Европейския съюз по линия на ОПСО за обучение в Централноафриканската република (EUTM RCA) и за отмяна на Решение (ОВППС) 2021/1435 (EUTM RCA/1/2022)

27.1.2022   
               
               
                  BG
               
               
                  Официален вестник на Европейския съюз
               
               
                  L 18/9
               
            
         РЕШЕНИЕ (ОВППС) 2022/105 НА КОМИТЕТА ПО ПОЛИТИКА И СИГУРНОСТ
         от 19 януари 2022 година
         за назначаване на командващ силите на военната мисия на Европейския съюз по линия на ОПСО за обучение в Централноафриканската република (EUTM RCA) и за отмяна на Решение (ОВППС) 2021/1435 (EUTM RCA/1/2022)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Решение (ОВППС) 2016/610 на Съвета от 19 април 2016 г. за военна мисия на Европейския съюз по линия на ОПСО за обучение в Централноафриканската република (EUTM RCA) (1), и по-специално член 5, параграф 1 от него,
         като има предвид, че:
         
                     (1)
                  
                  
                     С Решение (ОВППС) 2016/610 Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с политическия контрол и стратегическото ръководство на EUTM RCA, включително решенията за назначаване на следващите командващи силите на мисията на ЕС.
                  
               
                     (2)
                  
                  
                     На 26 август 2021 г. КПС прие Решение (ОВППС) 2021/1435 (2) за назначаване на бригаден генерал Jacques LANGLADE DE MONTGROS за командващ силите на мисията на ЕС за EUTM RCA.
                  
               
                     (3)
                  
                  
                     На 27 октомври 2021 г. белгийските военни органи предложиха бригаден генерал Jacky CABO да бъде назначен на мястото на бригаден генерал Jacques LANGLADE DE MONTGROS за командващ силите на мисията на ЕС за EUTM RCA, считано от 4 февруари 2022 г.
                  
               
                     (4)
                  
                  
                     На 23 ноември 2021 г. Военният комитет на ЕС постигна съгласие да препоръча на КПС да одобри посоченото предложение.
                  
               
                     (5)
                  
                  
                     Следва да се вземе решение за назначаването на бригаден генерал Jacky CABO. Освен това Решение (ОВППС) 2021/1435 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Бригаден генерал Jacky CABO се назначава за командващ силите на военната мисия на Европейския съюз по линия на ОПСО за обучение в Централноафриканската република (EUTM RCA), считано от 4 февруари 2022 г.
         
         
            Член 2
            Решение (ОВППС) 2021/1435 се отменя, считано от 4 февруари 2022 г.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 19 януари 2022 година.
            
               
                  За Комитета по политика и сигурност
               
               
                  Председател
               
               D. PRONK
            
         
         
            (1)  ОВ L 104, 20.4.2016 г., стр. 21.
         
            (2)  Решение (ОВППС) 2021/1435 на Комитета по политика и сигурност от 26 август 2021 г. за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) и за отмяна на Решение (ОВППС) 2020/1250 (EUTM RCA/1/2021) (ОВ L 312, 3.9.2021 г., стр. 1).